Diari Oficial de la Generalitat Valenciana


Sumari del DOGV 4426, del 27-01-2003 (2003/671)

Informació pública de la suspensió de llicències de parcel·lació de terrenys, edificació i demolició en les àrees afectades pel pla de reforma interior Trossets (en projecte).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/671


Organisme emissor
:   Ajuntament de Gata de Gorgos

Tipus de document
:   Anunci

Informació pública de la suspensió de llicències de parcel·lació de terrenys, edificació i demolició en les àrees afectades pel pla de reforma interior Trossets (en projecte). [2003/F671]
  
L'Alcaldia Presidència de l'Ajuntament de Gata de Gorgos (Alacant), per mitjà del Decret número 9, de 14 de gener de 2002, ha resolt:
  
«L'article 152.1 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, autoritza els òrgans administratius competents per a sotmetre a informació pública plans i programes, perquè, encara abans de convocar tal informació pública, puguen acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística.
  
L'òrgan especialitzat de l'Oficina del Pla (GEOP), està procedint a l'estudi d'un pla de reforma interior en la zona de Trossets (sòl urbà), que abraça els següents perímetres:
  
1. Perímetre delimitat al nord per carrer en projecte de les normes subsidiàries en el límit sud del Polígon El Pou; al sud, per la CV-748; a l'est, pel vial en projecte de les normes subsidiàries, sensiblement paral·lel al carrer dels Trossets; i a l'oest, pel camí del Corral de l'Ànec.
  
2. Perímetre delimitat al nord per la carretera nacional 332; al sud, carretera de Xaló CV-748; a l'est, pel vial en projecte de les normes subsidiàries en el límit oest del Polígon Industrial El Pou; i a l'oest, pel carrer dels Trossets.
  
La modificació pot afectar al règim urbanístic vigent, per la qual cosa es considera convenient procedir a la suspensió de les llicències de parcel·lació, edificació i demolició en part de l'àmbit comprés pel pla de reforma interior.
  
En virtut de tot això, resolc:
  
Primer. Suspendre llicències de parcel·lació de terrenys, edificació i demolició en les àrees afectades pel pla de reforma interior Trossets (en projecte), i que comprén les següents parcel·les:
  
1. Parcel·les abraçades en el perímetre delimitat al nord per carrer en projecte de les normes subsidiàries en el límit sud del Polígon El Pou; al sud, per la CV-748; a l'est, pel vial en projecte de les normes subsidiàries, sensiblement paral·lel al carrer dels Trossets; i a l'oest, pel camí del Corral de l'Ànec.
  
2. Parcel·les amb alineació al carrer de nova obertura, paral·lela al carrer dels Trossets, entre la CN-332 i la carretera de Xaló CV-748 (vial de prevista obertura en les vigents normes subsidiàries).
  
Segon. La suspensió acordada s'extingirà en el termini d'un any, i, en tot cas, amb l'aprovació definitiva del referit planejament.
  
Tercer. Si dins de l'any de vigència de la suspensió es produïra la convocatòria de la informació pública, es mantindrà esta per a les àrees les noves determinacions de planejament de les quals suposen modificació de l'ordenació urbanística, i s'extingiran definitivament els seus efectes transcorreguts dos anys des de l'acord de suspensió adoptat per a facilitar l'estudi del planejament o de la seua reforma.
  
Quart. Publicar edicte en què s'anuncie la present suspensió en el Diari Oficial de la Generalitat Valenciana i en la premsa comercial.»
  
El que es fa públic en compliment d'allò que s'ha establit per l'article 152.1 del Reglament de Planejament de la Comunitat Valenciana.